અકળ માનસ ધરાવતાં આ ખૂની યુવાને આવું શા માટે કર્યુ? તેનું કારણ તો તે જ કહી શકે અને તે હવે નથી એટલે ભયની ઘંટડી સૂચવતા આ પ્રશ્નના જવાબ માટે અમેરીકાના ઉત્તમ માનસશાસ્ત્રીઓ કામે લાગ્યા છે. ફરી આવું બીજે ન બને તેની સાવચેતી માટે ઘણા બધા પ્રશ્નોના જવાબ જરૂરી છે.આ બનાવને કારણે સલામતીની ભાવનાને જે ઠેસ પહોંચી છે તેનાથી અમેરીકા જેવા મજબૂત રાજ્યના પ્રમુખ પણ હલી ઉઠ્યા છે ત્યારે દુનિયાભરમાં તેની અસર પહોંચે તે સહજ છે. સ્વતંત્રતાના જુવાળમાં રક્ષણ માટે લોહીયાળ હથિયાર રાખવાની સ્વતંત્રતાએ આજે વગર કારણે ફૂલ જેવા વીસ વીસ નિર્દોષ બાળકોનો ભોગ લઈ શાળાનું આંગળુ લોહીયાળ કર્યુ છે ત્યારે કોઈ પણ માબાપ કે વડામાબાપ કેમ શાંત રહી શકે?